CELEX: 62007CN0511
Language: lv
Date: 2007-11-21 00:00:00
Title: Lieta C-511/07: Prasība, kas celta 2007. gada 21. novembrī — Eiropas Kopienu Komisija/Luksemburgas Lielhercogiste

26.1.2008   
            
            
               LV
            
            
               Eiropas Savienības Oficiālais Vēstnesis
            
            
               C 22/33
            
         Prasība, kas celta 2007. gada 21. novembrī — Eiropas Kopienu Komisija/Luksemburgas Lielhercogiste
   (Lieta C-511/07)
   (2008/C 22/59)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — G. Rozet un U. Wölker)
   
      Atbildētāja: Luksemburgas Lielhercogiste
   Prasītājas prasījumi:
   
               —
            
            
               atzīt, ka, nesniedzot informāciju, kas pieprasīta Eiropas Parlamenta un Padomes 2004. gada 11. februāra Lēmuma Nr. 280/2004/EK par monitoringa mehānismu attiecībā uz siltumnīcas efektu izraisošo gāzu emisiju un par Kioto protokola īstenošanu Kopienā (1) 3. panta 1. punkta f) apakšpunktā, kurš aplūkots kopā ar Komisijas 2005. gada 10. februāra Lēmuma Nr. 2005/166/EK, ar ko paredz noteikumus, lai īstenotu Lēmumu Nr. 280/2004/EK (2), 2. pantu un 4. panta 1. punkta b) un d) apakšpunktu, Luksemburgas Lielhercogiste nav izpildījusi pienākumus, ko tai uzliek šīs tiesību normas;
            
         
               —
            
            
               piespriest Luksemburgas Lielhercogistei atlīdzināt tiesāšanās izdevumus.
            
         Pamati un galvenie argumenti
   Iesniedzot prasību, Komisija apgalvo, ka atbildētāja ir nepilnīgi izpildījusi Lēmumā 280/2004/EK, kas aplūkots kopā ar Lēmumu 2005/166/EK, noteiktos pienākumus. Pirmkārt, atbildētāja ikgadējā ziņojumā nav sniegusi pilnīgu informāciju par izmantotajām metodēm un pasākumu datu veidiem, un emisiju koeficientiem, kurus izmanto attiecībā uz galvenajiem Kopienas avotiem. Otrkārt, Luksemburgas Lielhercogiste nebija Komisijai paziņojusi vispārēju nenoteiktības novērtējumu, kas ietekmē Luksemburgas ziņojumu par valsts sarakstiem.
   
      (1)  OV L 49, 1. lpp.
   
      (2)  OV L 55, 57. lpp.